stanford-oval/wikipedia huggingface dataset:
Siilinjärvi–Viinijärvi-rata

Siilinjärvi–Viinijärvi-rata on Suomen rataverkon osuus Siilinjärven asemalta Savon radalla Liperin kunnassa sijaitsevalle Viinijärven asemalle. Rataosan pituus on 111,7 kilometriä, ja sillä on ainoastaan tavaraliikennettä. Viinijärvi–Pieksämäki-rataosuuden korjaustöiden aikana radalla on ollut henkilöliikennettä, jolloin junat ovat kiertäneet Kuopion kautta, samoin Turku–Joensuu- ja Joensuu–Turku-yöpikajunat kulkivat tätä kautta jonkin aikaa 1980-luvulla.
Rataosa on osa niin kutsuttua Savon kolmiota, ja sen liikenteenohjaus tapahtuu kaukokäytöllä Pieksämäeltä käsin.
Sysmäjärven rautatieaseman luoteispuolella Outokummussa radasta erkanee noin 3,2 kilometrin mittainen rataosuus Vuonoksen ratapihalle. Vuonoksen ratana tunnettu sivurataosuus palvelee Mondo Mineralsin tavarankuljetuksia.
Historia

Rataosa rakennettiin useassa osassa ja avattiin liikenteelle seuraavasti:
1927: Joensuu–Viinijärvi–Sysmäjärvi–(Outokumpu)
1956: Siilinjärvi–Sänkimäki
1957: Sänkimäki–Juankoski
1968: Juankoski–Luikonlahti
1970: Luikonlahti–Sysmäjärvi (valmistui 1969)
Selvityksiä henkilöliikenteen avaamisesta

Siilinjärvi–Viinijärvi-radalla ei ole nykyään (2022) henkilöliikennettä. Rautatiematkustajat ry:n julkaiseman (2016) selvityksen mukaan henkilöliikenteen avaaminen Kuopiosta Joensuuhun tulisi maksamaan 4 miljoonaa euroa. Uusimmassa selvityksessä suunnitellaan, että käytössä olisivat Dm12-kiskobussit. Pysähdyspaikkoja olisi Kuopion jälkeen Siilinjärvellä, Juankoskella, Luikonlahdessa, Outokummussa, Ylämyllyllä ja Joensuussa. Kiskobussi voisi pysähtyä myös Kaavin kirkonkylällä, mikäli sinne rakennettaisiin pysähdyspaikka. Kuopio–Joensuu-reitillä kulkisi kuusi päivittäistä kiskobussivuoroa suuntaansa. Selvityksen mukaan matka Kuopion ja Joensuun välillä taittuisi nopeimmillaan alle kahdessa tunnissa.
Edellisen kerran Kuopio–Joensuu-matkustajaliikenteen avaamisesta tehtiin selvitys 2013. Tuolloin asialla olivat Pohjois-Karjalan ja Pohjois-Savon maakuntaliitot, Joensuu ja Kuopio sekä ELY-keskus. Heidän laskelmissaan matkustajaliikenteen käynnistämisen kokonaiskustannukset olivat 55–56 miljoonaa euroa.
Aiheesta muualla

Kuvia tai muita tiedostoja aiheesta Siilinjärvi–Viinijärvi-rata Wikimedia Commonsissa
Stacey DePass

| Stacey DePass> Henkilötiedot |
| --- | --- |
Puoliso:  Jeremy Harris
Näyttelijä
Taiteilijanimet:  Stacey Depass
Aktiivisena:  1999–
Merkittävät roolit:  Nikki Wong (6teen)
Aiheesta muualla
IMDb 
Stacey DePass on kanadalainen ääninäyttelijä, joka tunnetaan parhaiten animaatiosarjasta 6teen. Hän on tehnyt useimmiten äänirooleja Nelvanan tuottamiin animaatioihin.
Aiheesta muualla

Stacey DePass TV.comissa (Arkistoitu – Internet Archive) (englanniksi)
Anime News Network
Somewhere (elokuva)

| Somewhere |
| --- | --- |

Ohjaaja:  Sofia Coppola
Käsikirjoittaja:  Sofia Coppola
Tuottaja:  G. Mac Brown   Roman Coppola   Sofia Coppola
Säveltäjä:  Phoenix
Kuvaaja:  Harris Savides
Leikkaaja:  Sarah Flack
Pääosat:  Stephen Dorff Elle Fanning Benicio del Toro Michelle Monaghan Chris Pontius Simona Ventura
Valmistustiedot
Valmistusmaa:   Yhdysvallat
Tuotantoyhtiö:  Focus Features
Levittäjä:  Focus Features Netflix
Ensi-ilta:  3. syyskuuta 2010 (Venetsian elokuvajuhlat) 11. syyskuuta 2010
Kesto:  98 minuuttia
Alkuperäiskieli:  englanti
Budjetti:  7 milj. $
Tuotto:  13 936 909 $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Somewhere on Sofia Coppolan ohjaama ja käsikirjoittama yhdysvaltalainen draamaelokuva vuodelta 2010. Sen pääosissa ovat Stephen Dorff ja Elle Fanning. Elokuva palkittiin Kultaisella leijonalla Venetsian elokuvajuhlilla 2010.
Elokuva kertoo näyttelijästä (Dorff), joka elää ylenpalttista mutta hapuilevaa elämää Chateau Marmont -hotellissa. Kun hänen 11-vuotias tyttärensä (Fanning) saapuu yllättäen vierailulle, hän joutuu arvioimaan elämäänsä uudelleen. Coppolan Lost in Translation -elokuvan sanotaan saaneen innoituksensa kokemuksista avioliitosta Spike Jonzen kanssa. Somewheressa puolestaan sanotaan olevan viitteitä Sofia Coppolan suhteesta elokuvaohjaajaisäänsä Francis Ford Coppolaan.
Coppola sai elokuvaansa varten luvan kuvata losangelesilaisessa Chateau Marmontissa, joka on tullut tunnetuksi tabloidilehdistössä julkkisten suosimana paikkana. Elokuvaa kuvattiin Los Angelesin lisäksi Italiassa. Somewheren soundtrackin teki ranskalaisyhtye Phoenix, joka on vastannut myös Coppolan Lost in Translationin ja Marie Antoinetten musiikeista. Phoenixin keulakuva Thomas Mars on Coppolan puoliso.
Somewhere sai ensi-iltansa Venetsian elokuvajuhlilla syyskuussa 2010. Elokuva sai Venetsiassa ristiriitaisen vastaanoton, mutta voitti silti elokuvajuhlien arvokkaimman palkinnon, Kultaisen leijonan. Tuomariston puheenjohtajan Quentin Tarantinon mukaan päätös oli yksimielinen.
Aiheesta muualla

Viralliset sivut (Arkistoitu – Internet Archive) (englanniksi)
Somewhere Internet Movie Databasessa (englanniksi)
Somewhere Box Office Majossa (englanniksi)
Somewhere Rotten Tomatoesissa (englanniksi)
Somewhere Metacriticissä (englanniksi)
Stacey Nelkin

| Stacey Nelkin> Henkilötiedot |
| --- | --- |
Syntynyt: 10. syyskuuta 1959 (ikä 65) New York, New York, Yhdysvallat
Ammatti:  näyttelijä
Puoliso:  Barry Bostwick (1987–1991)
Aiheesta muualla
IMDb 
Elonet
Stacey Nelkin (s. 10. syyskuuta 1959) on yhdysvaltalainen elokuva- ja televisionäyttelijä, joka tunnetaan parhaiten roolistaan Ellie Grimbridgenä vuoden 1982 kauhuelokuvassa Halloween III – pahuuden yö. Hänen parhaiten tunnettu televisioesiintymisensä on saippuaoopperassa Generations Christy Russellina vuonna 1990.
Nelkin näytteli myös Bonnie Sue Chisholmia neljässä vuoden 1979 jaksossaa minisarjassa The Chisholms. Kun sarja tuotettiin uudelleen vuonna 1980, hänet korvattiin Delta Burkella.
Nelkinin oli tarkoitus esiintyä vuoden 1982 Blade Runnerissa Maryna, kuudentena Nexus-6-replikanttina, mutta elokuvan budjetti esti sen ja hänen osansa poistettiin ennen kuvausten alkua. Hän koe-esiintyi Prisin rooliin samaan elokuvaan, mutta osaan valittiin Daryl Hannah. Nelkin on vieraillut joissakin televisiosarjoissa, kuten sarjoissa CHiPs, A-Team, Eight is Enough, 1st & Ten ja Hunter.
Nelkin oli naimisissa näyttelijä Barry Bostwickin kanssa neljä vuotta vuodesta 1987 vuoteen 1991.
Filmografia

Äitinsä tytär (Like Mom, Like Me, 1978) (TV)
California Dreaming (1979)
Sekobileet (Serial, 1980)
Sotilasopisto (Up the Academy, 1980)
Apina juttukaverina (Going Ape!, 1981)
Halloween III – pahuuden yö (Halloween III: Season of the Witch, 1982)
Tähtijengi – Get Crazy USA! (Get Crazy, 1983)
Kapteeni Keltaparta (Yellowbeard, 1983)
Törppö (The Jerk, Too, 1984)
Vaarallinen serkku (Distant Cousins, 1993)
Luotisade Broadwaylla (Bullets Over Broadway, 1994)
Everything Relative (1996)
Breaking Pattern (2008)
Soufrière

Soufrière tai La Soufrière voi viitata seuraaviin asioihin:
Soufrière, kylä Dominicalla
Soufrière, kaupunki Saint Lucialla
La Grande Soufrière tai La Soufrière, tulivuori Guadeloupella
La Soufrière, tulivuori Saint Vincentillä
Soufrière Hills, tulivuori Montserratilla
La Soufrière, Werner Herzogin ohjaama dokumenttielokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Soufrière”, voi hakea sivunnimihaulla, laajalla sivunnimihaulla tai tekstihaulla.
Stevenson

Stevenson on muun muassa seuraavien henkilöiden sukunimi:
Adlai Stevenson (1900–1965), yhdysvaltalainen demokraattipoliitikko, kuvernööri ja YK-lähettiläs
Adlai E. Stevenson (1835–1914), Yhdysvaltain varapresidentti 1893-1897
Andy Stevenson (s. 1967), brittiläinen autourheiluvaikuttaja
Bill Stevenson (s. 1963), yhdysvaltalainen muusikko ja levytuottaja
Bryan Stevenson (s. 1959), yhdysvaltalainen professori, lakimies, kirjailija ja aktivisti
Charles Stevenson (1908–1979), yhdysvaltalainen filosofi
Chuck Stevenson (1919–1995), yhdysvaltalainen Indianapolis 500- ja NASCAR-kuljettaja
Clayton Stevenson (s. 1967), australialainen rata- ja maantiepyöräilijä
Ian Stevenson (1918–2007), kanadalainen biokemisti, psykiatri ja parapsykologi
Jamie Stevenson (s. 1975), brittiläinen suunnistaja
Juliet Stevenson (s. 1956), englantilainen näyttelijä
Kenneth Stevenson (1949–2011), brittiläinen anglikaaninen piispa
Michael Ray Nguyen-Stevenson, Tyga (s. 1989), yhdysvaltalainen rap-artisti
ND Stevenson (s. 1991), yhdysvaltalainen sarjakuvantekijä ja animaatiotuottaja
Parker Stevenson (s. 1952), yhdysvaltalainen näyttelijä
Ray Stevenson (1964–2023), brittiläinen näyttelijä
Robert Stevenson (1772–1850), skotlantilainen insinööri
Robert Stevenson (1905–1986), englantilainen elokuvaohjaaja
Robert Louis Stevenson (1850–1894), skotlantilainen romaanikirjailija, runoilija ja matkakirjailija
Ronald Stevenson (1928–2015), brittiläinen säveltäjä ja pianisti
Teófilo Stevenson (s. 1952), kuubalainen nyrkkeilijä
Thomas Stevenson (1818–1887), skotlantilainen insinööri, meteorologi ja majakoiden suunnittelija
Toby Stevenson (s. 1976), yhdysvaltalainen seiväshyppääjä.
Siviili-ilmailun turvallisuuteen kohdistuvien laittomien tekojen ehkäisemistä koskeva yleissopimus

| Siviili-ilmailun turvallisuuteen kohdistuvien laittomien tekojen ehkäisemistä koskeva yleissopimus |
| --- | --- |
Allekirjoitettu:  23. syyskuuta 1971
Allekirjoituspaikka:  Montreal, Kanada
Kielet:  englanti, espanja, ranska, venäjä
Voimaantulopäivä:  26. tammikuuta 1973
Osapuolet
Osapuolet:  188
Siviili-ilmailun turvallisuuteen kohdistuvien laittomien tekojen ehkäisemistä koskeva yleissopimus (engl. Convention for the Suppression of Unlawful Acts against the Safety of Civil Aviation) on Montrealissa 23. syyskuuta 1971 solmittu kansainvälinen sopimus. Sopimuksella sen allekirjoittaneet valtiot takaavat kieltävänsä siviili-ilmailun turvallisuutta uhkaavat teot, kuten terrorismin, ja rankaisevansa niiden tekijöitä. Se astui voimaan kymmenen allekirjoittajamaan ratifioitua sen, mikä tapahtui 26. tammikuuta 1973. Sopimuksen on vuoteen 2023 mennessä ratifioinut 188 valtiota.
Sopimuksesta laadittiin kolme alkuperäiskappaletta, kukin neljällä kielellä: englanniksi, espanjaksi, ranskaksi ja venäjäksi. Kappaleet talletettiin Yhdysvaltain, Yhdistyneen kuningaskunnan ja Neuvostoliiton hallitusten arkistoihin. Kolmas kappale on sittemmin periytynyt Neuvostoliiton seuraajavaltio Venäjälle.
Sisältö

Yleissopimus kriminalisoi seuraavat tahalliset teot:
Väkivallanteko lennolla olevassa ilma-aluksessa olevaa henkilöä kohtaan, jos tämä on omiaan vaarantamaan ilma-aluksen turvallisuuden.
Käytössä olevan ilma-aluksen tuhoaminen tai vahingoittaminen siten, että se tekee ilma-aluksen lentokyvyttömäksi tai on omiaan vaarantamaan sen turvallisuuden.
Sellaisen laitteen tai aineen asettaminen tai asetuttaminen ilma-alukseen, joka saattaa tuhota sen, tehdä sen lentokyvyttömäksi tai on omiaan vaarantamaan sen turvallisuuden.
Lennonvarmistuslaitteiden tuhoaminen tai niiden toiminnan häiritseminen, jos se on omiaan vaarantamaan lennolla olevien ilma-alusten turvallisuuden.
Sellaisen tiedon antaminen, jonka tietää vääräksi ja joka vaarantaa lennolla olevan ilma-aluksen turvallisuuden.
Kohtien 1–5 yrittäminen.
Osallisuus tai avunanto kohtiin 1–6.
Sopimus koskee ainoastaan siviilikäytössä olevia ilma-aluksia eikä siten ulotu esimerkiksi tullin, poliisivoimien tai asevoimien käyttämiin ilma-aluksiin.
Lisäpöytäkirja

Yleissopimusta täydennettiin Montrealissa 24. helmikuuta 1988 allekirjoitetulla lisäpöytäkirjalla (Kansainväliseen siviili-ilmailuun käytettävillä lentoasemilla tapahtuvien laittomien väkivallantekojen ehkäisemistä koskeva lisäpöytäkirja, engl. Protocol for the Suppression of Unlawful Acts of Violence at Airports serving International Civil Aviation). Se kriminalisoi yleissopimuksessa kuvattujen tekojen kaltaiset kansainvälisen siviililentoliikenteen lentoasemiin kohdistuvat teot. Lisäpöytäkirja astui voimaan 6. elokuuta 1989. Sen on ratifioinut 176 valtiota.
Simon Belmont

| Simon Belmont |
| --- | --- |
 Simon Belmont kuvattuna pelissä Super Smash Bros. Ultimate
Pelisarja:  Castlevania
Ensimmäinen peli:  Vampire Killer (1986)
Ääninäyttelijä  (englanti):  Videopelit: Keith Silverstein Alec Newman TV-sarjat: Andrew Kavadas
Ääninäyttelijä (japani):  Videopelit: Ken'ichi Suzumura Hideo Ishikawa
Lisää peliartikkeleitavideopelien teemasivulla
Simon Belmont (シモン・ベルモンド, Shimon Berumondo, myös nimellä Simon Belmondo) on pelihahmo ja kuvitteellinen vampyyrinmetsästäjä Konamin pelisarjassa Castlevania. Hän on kenties pelisarjan tunnetuin protagonisti ja samalla eniten sarjan peleissä esiintymisiä tehnyt pelihahmo. Nintendo Power -lehden listauksessa Simon sijoittui seitsemänneksi suosituksi pelien sankarihahmoksi.
Kuvitteellinen elämäkerta

Simon Belmontin arvellaan syntyneen vuonna 1669 ja eläneen koko elämänsä Transylvaniassa, joka oli vuosisatoja tunnettu pahuuden temmellyskenttänä, erityisesti paikallisia vaivanneen kreivi Draculan vuoksi. Simon oli syntynyt maineikkaaseen vampyyritappajien sukuna tunnettuun Belmont-klaaniin, jotka olivat Draculan arkkivihollisia. Simon Belmontin isoisoisä Christopher Belmont oli sata vuotta aiemmin lähettänyt kreivin tuonpuoleiseen, ja Transylvaniassa vallitsi rauha.
Mutta vuonna 1691 pelätty vampyyrikreivi sai yllättäen voimia palata takaisin kuolleista ja tämä aloitti uuden kauhun aikakauden. Paikalliset pyysit apua Belmont-klaanilta ja sen hetken suvun nuorin jäsen Simon tarjoutui auttamaan. Hän aloitti matkansa kohti Draculan demonista linnaa Castlevaniaa ja otti mukaansa isältään perimänsä suvun aarteen, mystisen ruoskan nimeltään "Vampyyrintappaja", jota kaikki Draculaa kohdanneet Belmontit käyttivät aseenaan. Lopulta Simon onnistuu raivaamaan tiensä linnan läpi Draculan torniin, jossa hän kohtaa kreivin ja tekee hänestä lopun. Linna sortuu ja Belmont palaa juhlittuna sankarina.
Seitsemän vuotta myöhemmin, vuonna 1698, Simon tuntee jonkin kalvaavan sisällään. Hän saa eräänä yönä vastauksen, kun impi ilmestyy hänen luokse ja kertoo Simonin sisällä vallitsevasta kuolettavasta kirouksesta, jonka Dracula oli kuolemansa hetkille noitunut Simonin ylle. Simon voisi vapautua kirouksesta vain jos hän etsisi Draculan viisi piilotettu jäännöstä ja tuhoaisi ne kerralla Draculan linnan raunioissa. Täten Simon lähtee matkaan koluamaan Transylvanian syrjäisimpiä kolkkia käymällä viidessä kartanossa hankkimassa käsiinsä viisi Draculan jäännöstä: kylkiluun, kynnen, silmän, sydämen ja sormuksen. Lopuksi hän lähtee kohti Castlevanian raunioita, jossa hän polttaa jäännökset alttarilla, tiedostaen välittömästi, mitä tuhkasta vielä nousisi. Kirouksen heikentämänä hän kohtaa vielä Draculan ylösnousseen hengen, joka osoittautuu Simonin onneksi myös heikoksi. Simon tuhoaa Draculan toistamiseen ja vapautuu näin kirouksesta.
Kuvitteellinen elämäkerta > Perhe

Simon Belmontin vanhemmista ei ole mitään tietoa. Hänen tiedetään polveutuvaan suoraan isoisoisästä Christopher Belmontista (ks. Castlevania Adventure), jonka poika Soleiyu Belmont (ks. Castlevania II: Belmont's Revenge) saattoi olla Simonin isoisä. Pelissä Castlevania: Harmony of Dissonance esitetään päähenkilö Juste Belmont, jonka kerrotaan olevan Simonin pojanpoika.
Pelissä Haunted Castle Simon meni naimisiin Selena nimisen naisen kanssa, joka tulee pelissä Draculan kidnappaamaksi. Tosin Koji Igarashin mukaan Haunted Castle ei kuulu Castlevania -sarjan viralliseen kaanoniin.
Ulkoasu

Ensimmäisessä Castlevania -pelissä hahmolla oli ruskea vaatetus, pitkävartiset saapaat ja otsanauha. Hiukset olivat myös ruskeat. Jatko-osassa Castlevania II: Simon's Quest hänen ulkoasunsa muuttui sen verran, että siinä hän pukeutui punertavaan kokovartalohaarniskaan. Pelin kansikuvassa hänen hiuksensa kuvattiin keltaisina, kun taas itse pelissä hiukset ovat mustan väriset.
Pelissä Castlevania Chronicles esitettiin Simonille uusi ulkonäkö, jonka oli taiteilut Ayami Kojima. Hahmon hiukset olivat vaihtuneet tulipunaisiksi ja asu kootui mustasta taljasta ja punaisesta liivistä.
Esiintymiset > Pelit > Castlevania-pelit

Vampire Killer (1986, MSX2)
Castlevania (1986, NES, kolikkopeli, Commodore 64, Amiga, MS-DOS, Windows, Game Boy Advance ja mobiilipeli)
Castlevania II: Simon's Quest (1987, NES)
Haunted Castle (1988, kolikkopeli)
Super Castlevania IV (1991, SNES)
Castlevania Chronicles (1993, X68000; 2001, PlayStation)
Castlevania: Harmony of Dissonance (ainoastaan Boss Rush -moodissa; 2002, Game Boy Advance)
Castlevania Judgment (2008, Wii)
Castlevania: Harmony of Despair (2010, Xbox 360 ja PlayStation 3)
Castlevania: Lords of Shadow – Mirror of Fate (2013, Nintendo 3DS, Xbox 360, PlayStation 3 ja Windows)
Castlevania: Grimoire of Souls (2019, Android ja iOS)
Esiintymiset > Pelit > Muut pelit

DreamMix TV World Fighters (2003, Nintendo GameCube ja PlayStation 2)
Super Bomberman R (2017, Nintendo Switch, PlayStation 4, Windows ja Xbox One)
Super Smash Bros. Ultimate (2018, Nintendo Switch)
Esiintymiset > TV-sarjat

Simon Belmontin ainoa esiintyminen TV:ssä on tapahtunut vuoden 1989 animaatiosarjassa Kapteeni N. Toisin kuin peleissä, animaatiossa Simon on luonteeltaan alituisesti pulaan joutuva ja omahyväinen diiva, jonka reppu on täynnä hyödyllisiä ja vähemmän hyödyllisiä esineitä. Hänen aseena toimivalla ruoskalla tuntuu toisinaan olevan oma persoonansa. Sarjassa alkuperäiskielellä Simonin äänenä toimii Andrew Kavadas, ja suomalaisen Golden Voice Oy:n suomenkielisessä dubbauksessa Simonin äänenä kuullaan Erkki Murto.
Saudi-Arabian Grand Prix 2022

|  Saudi-Arabian Grand Prix 2022  |
| --- | --- |
 2. osakilpailu 22 osakilpailusta kaudella 2022. 

Päivämäärä:  27. maaliskuuta 2022
Rata:  Jeddah Corniche Circuit
Sijainti:  Jedda, Saudi-Arabia
Ratatyyppi:  Katurata
Radan pituus:  6,174 km
Kilpailun pituus:  50 kierrosta, 308,450 km
Sää:   Selkeä
Paalupaikka
Kuljettaja:   Sergio Pérez   (Red Bull Racing)
Paaluaika:  1.28,200
Palkintokoroke
Voittaja:   Max Verstappen   (Red Bull Racing)
Toinen:   Charles Leclerc   (Ferrari)
Kolmas:   Carlos Sainz   (Ferrari)
Nopein kierros
Kuljettaja:   Charles Leclerc   (Ferrari)
Kierrosaika:  1.31,634 (kierroksella 48)
Saudi-Arabian Grand Prix 2022 (virallisesti Formula 1 STC Saudi Arabian Grand Prix 2022) oli Formula 1 -kauden 2022 toinen osakilpailu, joka ajettiin 27. maaliskuuta Jeddan katuradalla Saudi-Arabiassa.
Kisaviikonlopun perjantaina 25. maaliskuuta Jemenin Huthi-sissiryhmä teki ohjusiskun radan lähettyvillä sijaitsevaan Aramcon jakeluasemaan. Toiset vapaat harjoitukset alkoivat kuljettajien hätäkokouksen vuoksi 15 minuuttia myöhässä. Kilpailuviikonloppua päätettiin kuitenkin jatkaa normaalisti iskusta huolimatta.
Viikonlopun aikataulu ja sää

| Päivämäärä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 25. maaliskuuta | 17.00–18.00 | 16.00–17.00 | 1. vapaat harjoitukset |  Aurinkoinen | 22 °C | 27–28 °C | 50–52 % |
| 25. maaliskuuta | 20.00–21.00 | 19.00–20.00 | 2. vapaat harjoitukset |  Selkeä | 21 °C | 23–24 °C | 55–57 % |
| 26. maaliskuuta | 17.00–18.00 | 16.00–17.00 | 3. vapaat harjoitukset |  Aurinkoinen | 24 °C | 28–30 °C | 55–57 % |
| 26. maaliskuuta | 20.00–21.00 | 19.00–20.00 | Aika-ajot |  Selkeä | 23 °C | 24–25 °C | 55–62 % |
| 27. maaliskuuta | 20.00–22.00 | 20.00–22.00 | Kilpailu |  Selkeä | 25 °C | 27–29 °C | 57–62 % |
Lähteet:
Vapaat harjoitukset

Ennen kilpailuviikonlopun alkua Aston Martin ilmoitti, että Nico Hülkenberg jatkaa koronavirukseen sairastuneen Sebastian Vettelin korvaajana osakilpailussa. Ensimmäisissä vapaissa harjoituksissa Haasin Kevin Magnussen ei voinut ajaa yhtään aikakierrosta, koska hänen autossaan havaittiin hydrauliikkavika. Radalla puolestaan heilutettiin punaisia lippuja, kun McLarenin Lando Norris rikkoi löysästi kiinnitetyn jarrutuskyltin ja levitti osuman seurauksena rikkonaisia palasia radalle. Ensimmäisten vapaiden harjoitusten nopein oli Ferrarin Charles Leclerc ennen Red Bullin Max Verstappenia ja Alfa Romeon Valtteri Bottasta.
Toisissa vapaissa harjoituksissa Ferrarin molemmat kuljettajat Leclerc ja Carlos Sainz osuivat ratavalliin, mutta he pystyivät jatkamaan ajamistaan. Magnussenin ongelmat jatkuivat myös toisissa vapaissa harjoituksissa, kun hänen autonsa pysähtyi moottorivian vuoksi radan varteen ja tilanteessa otettiin käyttöön virtuaalinen turva-auto. Verstappenin nopeimman aikakierroksen ajamista hankaloittivat ensimmäisen aikakierroksen aikana tehty ajovirhe toisessa mutkassa ja toinen yritys epäonnistui Magnussenin aiheuttaman virtuaalisen turva-auton vuoksi. Mercedeksen Lewis Hamilton oli viides, kun hän vaihtoi kesken harjoitusten ajopenkkinsä saadakseen enemmän ajokorkeutta ja paremman näkyvyyden radalle. Leclerc oli myös toisten vapaiden harjoitusten nopein, Verstappen toinen ja Sainz kolmas.
Kolmansissa vapaissa harjoituksissa Ferrarin kuljettajat ajoivat keskenään nopeimpia aikakierroksia. Verstappen yritti ajaa nopeinta aikakierrostaan, mutta teki virheen ajamalla ratareunusten päältä. Sisartalli AlphaTaurin Pierre Gasly puolestaan pysähtyi varikkosuoran ulostulolle kytkinvian vuoksi. Magnussen pystyi ensimmäistä kertaa viikonlopun aikana ajamaan nopean aikakierroksen, millä hän sijoittui kahdeksanneksi. Mercedeksen moottoria käyttävillä talleilla oli puolestaan vaikeuksia päästä kymmenen parhaimman kuljettajan joukkoon. Leclerc oli kolmansien vapaiden harjoitusten nopein, Verstappen toinen ja Red Bullin Sergio Pérez kolmas.
Aika-ajot

Aika-ajojen ensimmäisessä osiossa AlphaTaurin Yuki Tsunoda ei voinut ajaa aikakierrostaan, koska hänen voimayksikössään oli polttoainevika. Williamsin Nicholas Latifi rikkoi autonsa kolaroimalla ratavalliin, minkä seurauksena osio keskeytettiin hetkeksi punaisilla lipuilla. Aika-ajot olivat Hamiltonille karsiutumisen myötä huonoimmat sitten kauden 2017 Brasilian osakilpailun, mikä Hamiltonin mukaan johtui vääristä auton asetuksista.
Toisessa osiossa Haasin Mick Schumacher aiheutti pitkäkestoiset punaiset liput radalle, koska hän kolaroi ratavalliin ja hänet vietiin sairaalaan lääkärintarkastukseen, missä hänen todettiin olevan kunnossa. Korjaustöiden jälkeen McLarenin kuljettajat Norris ja Daniel Ricciardo karsiutuivat ruuhkan vuoksi, ja lisäksi Ricciardolle annettiin Alpinen Esteban Oconin estelystä kolmen lähtöruudun rangaistus kilpailuun.
Kolmannessa osiossa Pérez ajoi nopeimman aikakierroksensa aikaisessa vaiheessa, mihin Ferrarin kuljettajat yrittivät vastata omilla aikakierroksillaan. Verstappenilla oli osion aikana vaikeuksia pidon puutteen vuoksi, eikä hän pystynyt taistelemaan paalupaikasta. Magnussen oli lopputuloksissa yhdeksäs, vaikka hän kärsi aika-ajojen aikana niskakivuista.
Pérez ajoi F1-uransa ensimmäisen paalupaikan, Leclerc oli toinen ja Sainz kolmas.